CHAYO มั่นใจรายได้ปีนี้โตนิวไฮ คาดสรุปแผนร่วมทุนพัฒนาคอนโด มูลค่า 300 ลบ. ไตรมาส 1/63
CHAYO มั่นใจรายได้ปีนี้โตนิวไฮ คาดสรุปแผนร่วมทุนพันธมิตรพัฒนาคอนโด Low Rise 8 ชั้น มูลค่า 300 ลบ. ภายในปลายปีนี้หรือไม่เกินไตรมาส 1/63
CHAYO มั่นใจรายได้ปีนี้โตนิวไฮ คาดสรุปแผนร่วมทุนพันธมิตรพัฒนาคอนโด Low Rise 8 ชั้น มูลค่า 300 ลบ. ภายในปลายปีนี้หรือไม่เกินไตรมาส 1/63
25 ต.ค. 2562

นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO เปิดเผยว่า บริษัทจะได้ข้อสรุปการจับมือกับพันธมิตรผู้ประกอบการอสังหาริมทรัพย์รายหนึ่งภายในปลายปีนี้หรือไม่เกินไตรมาส 1/63  ซึ่งเป็นบริษัทจดทะเบียนในตลาดหลักทรัพย์แห่งประเทศไทย เพื่อร่วมทุนพัฒนาโครงการคอนโดมิเนียม Low Rise 8 ชั้น ทำเลซอยแจ้งวัฒนะ 12 ขนาดไม่เกิน 140 ยูนิต มูลค่าโครงการรวมกว่า 300 ล้านบาท รูปแบบการลงทุนจะมีการจัดตั้งบริษัทย่อย และถือหุ้นร่วมกันในสัดส่วน 55:45
สำหรับทิศทางธุรกิจในปีนี้ บริษัทมั่นใจรายได้รวมเติบโตต่อเนื่องทำนิวไฮ เติบโตสูงกว่าเป้าหมายที่ 15% เมื่อเทียบกับปี 61 ที่มีรายได้รวม 264.61 ล้านบาท ส่วนในปี 63 ตั้งเป้ารายได้รวมเติบโตต่อเนื่อง โดยรายได้หลักยังคงมาจากธุรกิจซื้อหนี้เข้ามาบริหาร คาดว่าสัดส่วนรายได้จะอยู่ที่ 70-80%, ธุรกิจติดตามทวงหนี้ 10-20% และ สินเชื่อ 5-10%